– На мой погляд, справа выглядае так: кожны павінен займацца тым, у чым добра разбіраецца. Асабіста ведаю шмат выдатных святароў з-за мяжы. І яны маюць вельмі добрыя харызматы, здольнасці і галоўнае – жаданне працаваць у Беларусі. Зразумела, што павінен быць кантроль над такой далікатнай справай. Але, на мой погляд, такі кантроль мусіць быць з боку каталіцкай улады (біскупаў, арцыбіскупа). Бо яны як ніхто іншы павінны ведаць, хто і як служыць (таму і могуць пад Божым натхненнем вырашаць такія задачы). Галоўнае ў падобных справах – пытацца ў Бога. Бо гэта тэрыторыя Яго Валадарства, і Ён павінен вырашаць такія пытанні.